今次嚟到lady M就係諗住試一試成日都食唔到嘅伯爵茶千層蛋糕。因為長期都要排隊嘅關係，我懶得濟成日都唔排，搞到而家先有得食。呢個Earl grey Mille crepes 估唔到又真係幾好食喎，抵佢咁出名咁多人排嘅。佢嘅伯爵茶味唔係話好苦澀，但係就真係好重茶香，加埋佢有忌廉去戥翻匀茶嘅味。叫咗杯凍嘅牛奶咖啡，味道都幾均勻，牛奶同咖啡兩者嘅味道都唔會話邊個搶邊個，夏天嘅時候飲番杯，真係透心涼啊。同埋呢間店原來係有得食正餐架，下次試吓先。